Francisco-Javier Lozano Sebastián

**Francisco-Javier Lozano Sebastián** (født 1943) er en spansk katolsk emeritert erkebiskop og diplomat for Den hellige stol.
## Liv og virke
### Prest
Francisco Javier Lozano Sebastian studerte ved prestseminaret i Sevilla og ved Det pavelige universitet Salamanca. Han ttok lisensiatsgrad i teologi ved Det pavelige universitet Gregoriana.
Erkebiskop Antonio Samorè, kardinalprefekt for Kongregasjonen for ekstraordinære kirkelige anliggender, ordinerte ham til prest for erkebispedømmet Sevilla den 19. mars 1968.

I 1977 tok han doktorgrad i kanonisk rett fra Lateranuniversitetet i Roma, mens han allerede arbeidet i nuntiaturet i Nigeria. Hans andre tidlige stillinger i Den hellige stols diplomatiske tjeneste var Sør-Afrika, Zimbabwe, Jugoslavia og Guatemala.

### Titulærerkebiskop, apostolisk nuntius til Tanzania
Pave Johannes Paul II utnevnte ham til titulærerkebiskop *pro hac vice* av *Penafiel* og apostolisk nuntius til Tanzania den 9. juli 1994. Han ble ordinert til biskop av kardinal statssekretær Angelo Sodano den 25. juli samme år. Medkonsekrerende var erkebiskop Josip Uhač, sekretær for Kongregasjonen for folkenes evangelisering, og Carlos Amigo Vallejo, erkebiskop av Sevilla.

### Nuntius til Den demokratiske republikk Kongo
Den 20. mars 1999 ble han utnevnt til apostolisk nuntius til Den demokratiske republikk Kongo  Dette var mens den andre krigen i Kongo raste. I 2000 kritiserte han bombardementet av Kisangani som et «tragisk og urettmessig» mot denne storbyen. En stor del av befolkningen i landet er kristne, og av dem er de fleste katolikker. Nuntien engasjerte seg betydelig for å appellere til partenes kristne samvittighet. Det dreide seg om den en største krigen så langt i nyere afrikansk historie, som involverte åtte nasjoner på dette kontinentet og rundt 25 væpnede grupper, så mye at den også ble kalt den afrikanske verdenskrigen. I denne perioden beskrev han volden som *«en eksplosjon av uberettiget galskap»*. Under denne dramatiske situasjonen, da kristne i grensebyen Bukavu hevdet at det eneste fellespunktet mellom rwandere og ugandere var deres angrep mot den katolske kirke, understreket Lozano at årsaken til så mye vold mot kirken var at sistnevnte var den eneste enheten som ga samhold til et land herjet av krig.

Fra 2001 tjenestegjorde han som kurieerkebiskop i Den hellige stols statssekretariat.

### Nuntius til Kroatia
Han ble utnevnt til apostolisk nuntius til Kroatia den 4. august 2003. Der arbeidet han for å få landets myndigheter til å suspendere lovene som beskytter provosert abort.

### Nuntius til Romania og til Moldova
Pave Benedikt XVI utnevnte ham til apostolisk nuntius i Romania og Moldova den 10. desember 2007. 

Hans periode som nuntius i Romania ble avsluttet med utnevnelsen av hans etterfølger, Miguel Maury Buendía, den 5. desember 2015.

## Verker
* *Divorcio y nuevo matrimonio*, Editorial Verbo Divino, Estella (Navarra) 1971.
* *San Isidoro de Sevilla*. *Teología del pecado y la conversión*. Burgos [Facultad Teológica del Norte de España] 1976.
* *La penitencia canónica en la España romano visigoda*, Burgos [Facultad Teológica del Norte de España] 1980.
* *San Isidoro y la filosofía clásica*, Isidoriana Editorial, León, 1982.
* *María en el misterio de Cristo y de la Iglesia*, Guatemala 1983.
## Episkopalgenealogi
Hans episkopalgenealogi er:

* Kardinal Scipione Rebiba (1504–1577)
* Kardinal Giulio Antonio Santori (1532–1602) * bispeviet 1566
* Kardinal Girolamo Bernerio (1540–1611) *1586
* Erkebiskop Galeazzo Sanvitale (1566–1622) *1604
* Kardinal Ludovico Ludovisi (1595–1632) *1621
* Kardinal Luigi Caetani (1595–1642) *1622
* Kardinal Ulderico Carpegna (1595–1679) *1630
* Kardinal Paluzzo Paluzzi Altieri degli Albertoni (1623–1698) *1666
* Pave Benedikt XIII (1649–1730) *1675
* Pave Benedikt XIV (1675–1758) *1724
* Pave Klemens XIII (1693–1769) *1743
* Kardinal Marcantonio Colonna (1724–1793) *1762
* Kardinal Hyacinthe-Sigismond Gerdil (1718–1802) *1777
* Kardinal Giulio Maria della Somaglia (1744–1830) *1788
* Kardinal Carlo Odescalchi (1785–1841) *1823
* Biskop Eugène-Charles-Joseph de Mazenod (1782–1861) *1832
* Kardinal Joseph Hippolyte Guibert (1802–1886) *1842
* Kardinal François-Marie-Benjamin Richard de la Vergne (1819–1908) *1872
* Kardinal Pietro Gasparri (1852–1934) *1898
* Kardinal Clemente Micara (1879–1965) *1920
* Kardinal Antonio Samorè (1905–1983) *1950
* Kardinal Angelo Sodano (1927-2022) *1978
* Erkebiskop *Francisco-Javier Lozano Sebastián* (1943–) *1994

## Referanser